**Ministru kabineta noteikumu "Grozījumi Ministru kabineta 2015. gada 24. februāra noteikumos Nr. 108 "Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014. –2020. gadam"" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts ar mērķi, lai svītrotu uzdevumu vadošajai iestādei izveidot konsultatīvo izvērtēšanas darba grupu, sagatavot ar minēto darba grupu informāciju par kalendārā gadā veiktiem izvērtējumiem un svītrotuFinanšu ministriju kā atbildīgo par Kohēzijas politikas fondu vadības informācijas sistēmas 2014. - 2020. gadam tehnisko resursu funkcionalitāti. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar spēkā esošo Ministru kabineta 2015. gada 24. februāra noteikumu Nr. 108 "Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014. – 2020.gadam" (turpmāk – MK noteikumi Nr. 108) 34. punktu Finanšu ministrijai ir jānodrošina Kohēzijas politikas fondu vadības informācijas sistēmas 2014. -2020. gadam (turpmāk – KP VIS) tehnisko resursu funkcionalitāte.Ņemot vērā valsts pārvaldes reformu, lai efektīvāk nodrošinātu valsts pakalpojumus un efektīvi izmantotu valsts budžeta līdzekļus, Finanšu ministrija 2018. gadā veica funkciju pārskatīšanu, tai skaitā attiecībā uz minēto noteikumu 34. punktā noteikto funkciju izpildi. Funkciju pārskatīšanas ietvaros tika nolemts, ka Centrālā finanšu un līgumu aģentūra pārņems ne tikai sistēmas administratora pienākums, bet arī KP VIS serverus un saistītās sistēmas. Finanšu ministrijas rīcībā esošie KP VIS infrastruktūras serveri ir novecojuši un to pilnvērtīgai darbībai nākotnē būtu nepieciešami ieguldījumi vai pat nomaiņa, kas neatbilst Vides aizsardzības un reģionālās attīstības ministrijas politikas virzieniem, t.i., informācijas sistēmas darbināšanai izmantot IKT infrastruktūras koplietošanas pakalpojumus. Vides aizsardzības un reģionālās attīstības ministrija ir ierosinājusi paātrināt pāreju uz koplietošanas pakalpojumu izmantošanu skaitļošanas infrastruktūras jomā, nosakot ierobežojumus datu centru iekārtu aprīkojuma (t.sk. serveru un datu uzkrāšanas iekārtu) iegādei, neatkarīgi no tā finansējuma avota.[[1]](#footnote-1) Ņemot vērā Vides aizsardzības un reģionālās attīstības ministrijas ierosinājumu, kā arī KP VIS tehnisko resursu uzturēšanai un modernizēšanai nepieciešamo līdzekļu apjomu, Centrālā finanšu un līgumu aģentūra pēc KP VIS tehnisko resursu funkcionalitātes pārņemšanas nolēma minētās sistēmas tehnisko resursu uzturēšanu uzticēt valstī izveidotajam koplietošanas skaitļošanas pakalpojuma sniedzējam – šobrīd valsts akciju sabiedrībai “Latvijas Valsts radio un televīzijas centrs”. Savukārt Centrālā finanšu un līgumu aģentūra joprojām turpinās attīstīt informācijas tehnoloģijas (IT) infrastruktūru, pārejot uz mūsdienīgiem risinājumiem. Ņemot vērā minēto un to, ka saskaņā ar MK noteikumiem Nr. 108 KP VIS turētājs ir Centrālā finanšu un līgumu aģentūra, nav nepieciešams izdalīt atsevišķu regulējumu un no minētajiem noteikumiem tiek svītrots 34. punkts.Papildus no MK noteikumiem Nr. 108 tiek svītrots uzdevums vadošajai iestādei izvērtēšanai un kvalitātes uzraudzībai izveidot konsultatīvo izvērtēšanas darba grupu (turpmāk – darba grupa) un ar to sagatavot informāciju par kalendārā gadā veiktiem izvērtējumiem. Grozījumi izstrādāti, lai efektivizētu izvērtēšanas funkcijas, t.sk. nodrošinātu ciešāku izvērtēšanas sasaisti ar Eiropas Savienības struktūrfondu un Kohēzijas fonda (turpmāk – ES fondi) plānošanu, ieviešanu un uzraudzību, lēmumu pieņemšanu un diskusijas par izvērtēšanas jautājumiem. Turpmāk izvērtēšanu un kvalitātes uzraudzību veiks vienotā formātā – Uzraudzības komitejā un tās apakškomitejās. Grozījumi MK noteikumos Nr.108 tiek veikti vienoti ar citām darbībām ES fondu izvērtēšanas funkcijas efektīvākai, vienkāršākai un pārskatāmākai nodrošināšanai. Darbību kopums tādējādi, piemēram, samazinās administratīvo slogu darba grupai deleģētajiem ES fondu vadībā iesaistītajiem vadošās iestādes, atbildīgo iestāžu, sadarbības un sociālo partneru pārstāvjiem, kam samazināsies izskatāmo dokumentu (izvērtējumu darba uzdevumu un izvērtēšanas ziņojumu) apjoms. Vienlaikus, daļu no darba grupas funkcijām – veicamo izvērtējumu (izvērtēšanas jautājumu) un izvērtēšanas pēctecības (lemšanu par izvērtēšanas ieteikumu ieviešanu) – nodošana Uzraudzības komitejas apakškomitejai veicinās strukturētāku dialogu uz pierādījumiem balstītas rīcībpolitikas īstenošanai ar ES fondu atbalstu. Grozījumi MK noteikumos Nr.108 atslogos arī ES fondu vadībā (izvērtēšanā) iesaistīto darbinieku darba apjomu administratīvo funkciju veikšanai (darba grupas sekretariāta darbības nodrošināšana, dalība iepirkumu komisijās u.tml.), ļaujot izvērtēšanas resursus koncentrēt izvērtēšanas un analītiskās kapacitātes stiprināšanai valsts pārvaldē, tādējādi paaugstinot izvērtējumu kvalitāti un izvērtējumu rezultātu izmantojamību. Ievērojot minēto no MK noteikumiem Nr. 108 tiek svītrots 19. un 20. punkts. Savukārt MK noteikumu Nr. 108 21. punktā noteikts, ka izvērtēšanā izteiktos ieteikumus izskata Uzraudzības komitejas apakškomitejā, kur vienojas, kurus ieteikumus iekļaut vadošās iestādes sagatavotajā un uzturētajā ieteikumu ieviešanas plānā. Ņemot vērā iepriekš minētos grozījumus, tehniski precizēts MK noteikumu Nr. 108 22. punkts.Lai izpildītu Regulas Nr. 1303/2013 111. panta prasības, vadošā iestāde sagatavo un iesniedz Eiropas Komisijā darbības programmas gada īstenošanas un noslēguma ziņojumu, ņemot vērā vadības informācijas sistēmā esošo informāciju, atbildīgās iestādes un sadarbības iestādes papildus sniegto informāciju, kā arī par horizontālo principu koordināciju atbildīgās institūcijas analīzes kopsavilkumu. Skaidrojam, ka informāciju, par kalendāra gadā veiktajiem izvērtējumiem un ieteikumu ieviešanas plānā iekļautajiem ieteikumiem un to ieviešanu un informācijas apkopojumu tāpat publiskos īstenošanas ziņojumā. Saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 10.panta otrās daļas 12.punktu vadošā iestāde nodrošina Eiropas Savienības fondu ieviešanas izvērtēšanas pasākumus. Tā kā informāciju darbības programmas gada īstenošanas un noslēguma ziņojumu apkopos un sagatavos pati vadošā iestāde, tad atsevišķu regulējumu ar uzdevumu vadošajai iestādei nav nepieciešams noteikt. Ievērojot minēto, tiek svītrots MK noteikumu Nr.108 23.punkts.Līdz grozījumu spēkā stāšanās brīdim uzsāktiem izvērtējumiem darbs turpināsies atbilstoši MK noteikumos Nr.108 noteiktajai kārtībai. Ja darbs pie uzsāktiem izvērtējumiem netiks pabeigts, tad pēc grozījumu spēkā stāšanās, Uzraudzības komitejas apakškomitejas tiks informētas par izvērtējumu rezultātiem (izvērtējumu ieteikumu ieviešanas saskaņošana tiks īstenota atbilstoši esošajai kārtībai). Savukārt jaunajiem izvērtējumiem, kas tiks uzsākti pēc grozījumu spēkā stāšanās, tiek paredzēts, ka Uzraudzības komitejas apakškomitejās izskata un saskaņo veicamos ES fondu ieguldījumu izvērtējumus un tajos iekļaujamos izvērtēšanas jautājumus, kā arī izskata sagatavotos priekšlikumus izvērtēšanas ziņojumos iekļauto ieteikumu ieviešanai - veicamajām darbībām, atbildīgo iestādi ieteikuma ieviešanā, ieviešanas termiņu un sasniedzamo rezultātu. Ņemot vērā, ka minēto izvērtējumu jautājumu izskatīšana Uzraudzības komitejas apakškomiteju ietvaros nav saistīta ar lēmumu pieņemšanu, bet vērsta uz priekšlikumu izvērtējumu un diskusiju nodrošināšanu, tad no darba organizācijas viedokļa minēti pienākumi tehniski tiks noteikti, veicot grozījumus arī Uzraudzības komitejas apakškomiteju reglamentā, taču pēc būtības nemainot minēto institūciju darbības tvērumu un būtību. Uzraudzības komitejas funkcijas paliek nemainīgas - saskaņā ar Regulu Nr.1303/2013[[2]](#footnote-2) Uzraudzības komiteja arī turpmāk saskaņos ES fondu izvērtēšanas plānu, tiks informēta par veiktajiem izvērtējumiem un to pēctecību (t.i., darbībām izvērtējumus izteikto ieteikumu ieviešanā).  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija sadarbībā ar Centrālo finanšu un līgumu aģentūru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Tā kā funkcija, nodrošināt KP VIS tehnisko resursu funkcionalitāti, pāriet no vienas iestādes citai, kura turpinās pildīt attiecīgo funkciju, tad minētās funkcijas ietvaros administratīvais slogs pēc būtības nemainās. Savukārt administratīvais slogs samazināsies ar grozījumiem MK noteikumos Nr.108 likvidējot darba grupu. Lai arī darba grupas uzdevumus turpmāk pildīs Uzraudzības komiteja un tās apakškomitejas, tomēr darba grupas likvidēšana ietaupīs laiku uz darba grupu deleģētajiem ES fondu vadībā iesaistītajiem vadošās iestādes, atbildīgo iestāžu, sadarbības un sociālo partneru pārstāvjiem, kas tika patērēts sagatavojoties attiecīgajām darba grupas sanāksmēm un tās apmeklējot, īpaši tiem pārstāvjiem, kas piedalījās ne tikai darba grupā, bet arī Uzraudzības komitejas apakškomitejās. Kā arī samazināsies izskatāmo dokumentu (izvērtējumu darba uzdevumu un izvērtēšanas ziņojumu) apjoms, kas būtiski samazinās darba apjomu. Turklāt attiecīgās darba grupas likvidēšana atvieglos ES fondu vadībā (izvērtēšanā) iesaistīto darbinieku darba apjomu administratīvo funkciju veikšanai (sekretariāta darbības nodrošināšana, dalība iepirkumu komisijās utml.), ļaujot izvērtēšanas resursus koncentrēt izvērtēšanas un analītiskās kapacitātes stiprināšanai valsts pārvaldē, tādējādi paaugstinot izvērtējumu kvalitāti un izvērtējumu rezultātu izmantojamību. |
| 3. | Administratīvo izmaksu monetārs novērtējums | Administratīvās izmaksas attiecībā uz darba grupas likvidēšanu nav iespējams aprēķināt, jo ietaupījums pēc būtības ir uz laika patēriņu, kas var būt atšķirīgs gan gatavojoties sanāksmēm, gan tās apmeklējot. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties noteikumu projekta izstrādē, sniedzot atzinumu par to pēc noteikumu projekta izsludināšanas Valsts sekretāru sanāksmē. Noteikumu projekts pirms izsludināšanas Valsts sekretāru sanāksmē 2021. gada 15. janvārī ir publicēts tīmekļa vietnē <https://www.esfondi.lv/sabiedribas-lidzdaliba> un tīmekļa vietnē https://www.fm.gov.lv/lv/es-publiskas-konsultacijas. |
| 2. | Sabiedrības līdzdalība projekta izstrādē | Sadarbības pārstāvji varēja līdzdarboties noteikumu projekta izstrādes laikā, rakstveidā sniedzot viedokļus par minēto projektu, kas 2021. gada 15. janvārī publicēts tīmekļa vietnē <https://www.esfondi.lv/sabiedribas-lidzdaliba> un tīmekļa vietnē <https://www.fm.gov.lv/lv/es-publiskas-konsultacijas>. |
| 3. | Sabiedrības līdzdalības rezultāti | Noteikumu projekta izstrādes laikā nav saņemti sabiedrības pārstāvju ieteikumi vai iebildumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav paredzēta. Noteikumu projekts neietekmē pārvaldes funkcijas un institucionālo struktūru, kā arī Noteikumu projekts neietekmē pārvaldes cilvēkresursus. |
| 3. | Cita informācija | Nav |

Finanšu ministrs J.Reirs

Petrova, 67083941

Inita.Petrova@fm.gov.lv

1. Vides aizsardzības un reģionālās attīstības ministrijas informatīvais ziņojums "Par valsts informācijas un komunikācijas tehnoloģiju resursu un kompetenču konsolidāciju" (VSS-356) http://tap.mk.gov.lv/mk/tap/?pid=40486852 [↑](#footnote-ref-1)
2. Eiropas Parlamenta un Padomes 2013.gada 28.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-2)